Diit 48
Buay kɛnɛ buɔ̱m Dha-yɔn
(Dit gan Kora)
1
Kuoth Nhial di̱tdɛ,
kä ro̱ŋ ni jɛn kɛ liak,
rɛy wec Kuɔthda,
päämdɛ min rɛl rɔ.
2
Gɔaaɛ kä tëë ni nhial
kä ɛ tɛ̈th lɔaac
wec muɔ̱ɔ̱n kɛɛliw.
Ɛ Päm Dha-yɔn te kui̱c caam ɔ,
ɛn wec Kua̱r in Di̱i̱t.
3
Kä Kuoth tëë rɛy wec in di̱i̱t,
kä cɛ rɔ nyoth ala gääŋdɛ.
4
Mëë ci kua̱r rɔ̱ mat guäth kɛl,
cukɛ wec ben mak.
5
Kä mëë cikɛ wec nɛn,
cukɛ ga̱a̱c,
cukɛ dual kä cukɛ rɔ̱ bar,
6
Cu dualkɛ käp ɛn wi̱ni,
cukɛ riɛk ce̱tnikɛ ciek
mi tekɛ mäc.
7
Kä kɛ jiɔam kuec känyä ca̱ŋ,
curi babuuri Tar-cic
riaw kä dɔɔr.
8
Ti̱ti̱ kɛ tëë cakɔ liŋ,
kä täämɛ cakɔ kɛ nɛn
rɛy wec Kuɔth Nhial in la
Ruey Ɣɔaa,
rɛy wec Kuɔthda,
bi Kuoth ɛ gaŋ
amäni cäŋ kɛl.
9
Rɛy luaakdu lö Kuoth,
carkɔ nhökdu min thil pek.
10
Kä ciötdu lö Kuoth,
Kä ci liakdɛ cop
wi̱i̱ muɔ̱ɔ̱n kɛɛliw.
Kä buɔ̱mdu puɔ̱tdi jɛ ni naath.
11
Ɛ Päm Dha-yɔn tekɛ tɛ̈th lɔaac!
Kä ɛ wi̱i̱ Juda lo̱ckiɛn tɛth
kɛ kui̱ luɔ̱kdu!
12
Wër jäli kä Dha-yɔn, wër jälɛ,
kä kuɛn wi̱i̱kɛ,
13
guic pa̱nynikɛ agɔaa,
wër guic ti̱eckɛ
tin buɔ̱m buɔ̱ɔ̱m,
bikɛ la̱t ri̱c tɔ̱ bi ben tɔ̱,
14
ɛn ɣöö Kuoth ɛmɛ,
ɛ Kuothda amäni cäŋ kɛl.
Kä jɛn bɛ la gääŋda
mi do̱raar.
